Αρίσβη

Με το όνομα Αρίσβη ή Αρίσβα στην ελληνική μυθολογία αναφέρονται δύο διαφορετικά πρόσωπα, τα εξής:

 Θυγατέρα του Τεύκρου, του πρώτου βασιλιά της Τροίας — κατά τη Βιβλιοθήκη Απολλοδώρου (Γ 12, 5) ήταν κόρη του βασιλιά της Περκώτης Μέροπα — που παντρεύτηκε τον Δάρδανο, όπως αναφέρει ο Στέφανος Βυζάντιος. Υπάρχει επίσης η παράδοση ότι υπήρξε η πρώτη σύζυγος του βασιλιά της Τροίας Πριάμου πριν αυτός παντρευτεί την Εκάβη και κατόπιν παντρεύτηκε τον Υρτάκο. Από αυτή την πριγκήπισσα πήρε το όνομά της και η πόλη Αρίσβη της Τρωάδας.
 Θυγατέρα του Μακαρέα, στην οποία οφείλει την ονομασία της η πόλη Αρίσβη ή Αρίσβα της Λέσβου. Αναφέρεται στα Σχόλια στην Αινειάδα (ΙΧ 262).

Κατηγορία:Τρωάδα
Αρισβη